Public procurement notice: Contract Award Notice
Published: 2019-11-05
Buyer: Hatvan Város Önkormányzata
Country: HU
Contract type: Works
Procedure: Open procedure
CPV classification: 45210000: Building construction work | 45213140
Award criteria: The most economic tender

Technical requirements: Hatvan Város Önkormányzata pályázati forrás felhasználásával a szerkezetileg elavult, esztétikailag kifogásolható régi piac helyett új Termelői Piac megvalósítását tervezi, mely a mezőgazdasági kis- illetve őstermelői áruforgalmat, áruértékesítést segíti elő, támogatva a helyi és környékbeli embereket. Piac épülete 11 db zárható üzlethelyiséget, kiszolgáló tereket és egy árusító asztalokkal ellátott, fedett szabadtéri árusító teret foglal magába. A szabadtéri árusító tér a korábbi kapucinus kolostorkert területére nyúlik be, így a történelmi, mezővárosi hagyományokhoz kapcsolódik. Az építési terület régészeti területen a hatvani középkori (török) palánkvár - külsővár, városfalon belüli részén - területén található.
A tervezett épület két részből áll. Az egyik rész egyszintes hagyományos épített szerkezet: falazott és vasbeton falak támasztanak alá vasbeton födémeket (üzletek és kiszolgáló funkciók). A másik épületrész egy nagy nyitott tető ponyvaszerkezet fedéssel (asztali árusítás).
U alakban három épületrész határol körbe egy belső udvart. A három épületrészt egy vasbeton tető kapcsolja össze. Tekintettel arra, hogy az összekapcsoló tetőt részben az épületek támasztják alá, egységes épületként kezelendő a szerkezet, megfelelő csomópontképzéssel a csatlakozásoknál.
A ponyvatető 40 x 40 m kiterjedésű. A ponyvatetőt diagonális raszterben elhelyezett árbócok támasztják alá.
Az üzletek megközelítése, zárhatósága önállóan megoldott. Parkolás és árurakodás elsősorban a tömbbelsőben, illetve az oldalsó szervizútról fog történni.
Az épület időtálló külső megjelenését az egyszerű tömegformálás mellett a külső megmunkált látszóbeton burkolat biztosítja.
Az opciós tételek a műszaki dokumentációban, valamint árazatlan költségvetésben kerülnek részletesen elhatárolásra. Az opcionális tételekre kötelező az ajánlattétel.
Az opcionális tételek esetében az ajánlatkérő fenntartja a jogot, hogy az opció lehívásával az opciós tételcsoportok tekintetében a szerződés megkötésekor éljen. Ajánlatkérőnek az opciós tételek vonatkozásában megrendelési kötelezettsége nincs. Ajánlatkérő az opcionális mennyiségek lehívása esetén valamennyi opcionális tételt egyben rendeli meg, nincs lehetőség az opciós tételek részben történő lehívására.
A teljes mennyiség a közbeszerzési dokumentumok részét képező műszaki dokumentációban kerül részletesen kifejtésre.
Ajánlatkérő az eljárást eredménytelennek nyilvánította a Kbt. 75. § (2) bekezdés b) pontja alapján, tekintettel arra, hogy a rendelkezésére álló anyagi fedezet összege nem elegendő a szerződés megkötéséhez az értékelés alapján legkedvezőbb ajánlatot tett ajánlattevővel. Az értékelés alapján legkedvezőbb ajánlatot tett ajánlattevő ajánlati ára nettó 905 704 285 Ft, a rendelkezésre álló - bontási jegyzőkönyvben is ismertetett - pénzügyi fedezet nettó 280 803 957 Ft. A legkedvezőbb ajánlattevő ajánlati ára is jelentősen meghaladja a rendelkezésre álló pénzügyi fedezet mértékét, így a Kbt. 75. § (2) bekezdés b) pontja szerinti eredménytelenségi ok fennáll és jogszerűen alkalmazható.